AT&T Pebble Beach Pro-Am

AT&T Pebble Beach National Pro-Am er en golfturnering på PGA-touren. Den avholdes vanligvis i februar på rekreasjonsstedet Pebble Beach i California, på tre forskjellige baner: Pebble Beach, Poppy Hills og Spyglass Hill.

Turneringen ble arrangert for første gang i 1937 med Bing Crosby som vert, da med navnet National Pro-Amateur Golf Championship, i Rancho Santa Fe i California. Sam Snead vant det første året, der førsteprisen var en sjekk på 500 dollar. Formatet er «pro–am», hvor lag med profesjonelle og amatører spiller sammen. De fleste amatørene er kjendiser.

Etter annen verdenskrig ble turneringen relansert i Pebble Beach som Bing Crosby Pro-Am. Etter at Crosby gikk bort overtok teleselskapet AT&T som tittelsponsor i 1986. AT&T Pebble Beach National Pro-Am er stadig en stor suksess på PGA-touren, til tross for regnværet som nesten hvert år skaper forsinkelser i arrangementet. Turneringen har likevel kun blitt utsatt én gang, i 1999 da sisterunden ble flyttet til april.

Blant de største stjernene som har vunnet de siste årene er Tiger Woods, Vijay Singh, Phil Mickelson, Mark O'Meara, Davis Love III og Payne Stewart.

 Vinnere 
 AT&T Pebble Beach Pro-Am År  Vinner   Score 2024  Wyndham Clark    1991 2023  Justin Rose    269 2022  Tom Hoge    268 2021  Daniel Berger    270 2020  Nick Taylor    268 2019  Phil Mickelson    268 2018  Ted Potter Jr.    270 2017  Jordan Spieth    268 2016  Vaughn Taylor    270 AT&T Pebble Beach National Pro-Am 2015  Brandt Snedeker    265 2014  Jimmy Walker    276 2013  Brandt Snedeker    267 2012  Phil Mickelson    269 2011  D. A. Points       271 2010  Dustin Johnson    270 2009  Dustin Johnson    201 1 2008  Steve Lowery   278 2007  Phil Mickelson    268 2006  Arron Oberholser    271 2005  Phil Mickelson    269 2004  Vijay Singh   272 2003  Davis Love III    274 2002  Matt Gogel    274 2001  Davis Love III    272 2000  Tiger Woods    273
1 Ble kun spilt 54 hull grunnet været.

Eksterne lenker

 Pebble Beach Resorts
 Informasjon på PGATOUR.com

Kategori:Golfturneringer i USA
Kategori:Sport i California
Kategori:Repeterende arrangementer etablert i 1937
Kategori:Sport i USA i 1937
Kategori:1937 i California
Kategori:Monterey County